**INDOKLÁS**

**Mátramindszent Község Önkormányzata Képviselő-testületének az önkormányzat 2019. évi költségvetésének végrehajtásáról szóló 4/2020 (VII.08.) számú rendeletének indoklása**

A jogalkotásról szóló 2010. évi CXXX. törvény 18. §-ában foglaltak szerint eljárva az ezen tervezetben szereplő önkormányzati rendeletet az alábbiak szerint indokolom.

**Általános indoklás**

Mátramindszent Község Önkormányzata Képviselő-testülete az Államháztartásról szóló 2011. évi CXCV. törvény 91. § (1) bekezdésében kapott felhatalmazás alapján, az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontja szerinti feladatkörében eljárva alkotja meg az önkormányzat 2019. évi költségvetésének végrehajtásáról szóló rendeletet. A zárszámadási rendelet a törvényi előírásoknak megfelelően – a jóváhagyott költségvetés szerinti szerkezetben – tartalmazza Mátramindszent Község Önkormányzatának 2019. évi költségvetése végrehajtásának adatait.

**Részletes indokolás**

Az 1. §-hoz

Az önkormányzati rendelet hatályáról rendelkezik.

A 2. §-hoz

Tartalmazza a költségvetés végrehajtásából adódó bevételi és kiadási főösszegek teljesítési adatait, a maradványt.

A 3. §-hoz

Az önkormányzat intézményeinek finanszírozási összegét mutatja be, továbbá az önkormányzat egyéb működési támogatásait államháztartáson belülre, államháztartáson kívülre, valamint az önkormányzat 2019. évi mérlegét.

A 4. §-hoz

Az önkormányzat 2019. évi maradványáról rendelkezik.

Az 5. §-hoz

Az önkormányzat mérlegét, pályázatainak alakulását, a közhatalmi bevételeket és az államháztartáson belüli támogatások részletezését, továbbá az önkormányzat által folyósított szociális jellegű ellátásokat, az üzemeltetésre, kezelésre átadott eszközeit, részesedéseit, az átvett pénzeszközöket, a lakosságnak nyújtott közvetett támogatásokat, a konszolidált mérleget és eredményt, valamint az önkormányzat és intézményei záró létszámát részletezi.

A 6. §-hoz

A zárszámadási beszámoló közzétételi kötelezettségéről rendelkezik a Magyarország helyi önkormányzatairól szóló 2011. évi CLXXXIX. törvény 113. §-ában foglaltak szerint.

A 7.§-hoz

A rendelet hatályba lépéséről rendelkezik.

A 8. §-hoz

Az önkormányzat 2019. évi költségvetéséről szóló 1/2019.(III.13.) számú rendeletét végrehajtottnak tekinti, azt hatályon kívül helyezi.

Mátramindszent, 2020. július 2.